Document ID: 32008D0053

ΑΠΌΦΑΣΗ ΤΗΣ ΕΠΙΤΡΟΠΉΣ
της 20ής Δεκεμβρίου 2007
σχετικά με την εκκαθάριση των λογαριασμών ορισμένων οργανισμών πληρωμών στη Γερμανία, στην Ιταλία, στο Λουξεμβούργο και στην Πορτογαλία σε σχέση με τις δαπάνες που χρηματοδοτούνται από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ), τμήμα «Εγγυήσεων», για το οικονομικό έτος 2005
[κοινοποιηθείσα υπό τον αριθμό Ε(2007) 6531]
(Τα κείμενα στη γερμανική, στην ιταλική, στη γαλλική και στην πορτογαλική γλώσσα είναι τα μόνα αυθεντικά)
(2008/53/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1258/1999 του Συμβουλίου, της 17ης Μαΐου 1999, περί χρηματοδοτήσεως της κοινής γεωργικής πολιτικής (1), και ιδίως το άρθρο 7 παράγραφος 3,
Κατόπιν διαβουλεύσεων με την επιτροπή του Ταμείου,
Εκτιμώντας τα ακόλουθα:
(1)
Με τις αποφάσεις 2006/322/ΕΚ (2) και 2007/326/ΕΚ (3) της Επιτροπής εκκαθαρίστηκαν, για το οικονομικό έτος 2005, οι λογαριασμοί όλων των οργανισμών πληρωμών πλην εκείνων του γερμανικού οργανισμού πληρωμών «Bayern-Umwelt», του ιταλικού οργανισμού πληρωμών «AGEA», του λουξεμβουργιανού οργανισμού πληρωμών «Ministère de l’Agriculture», και του πορτογαλικού οργανισμού πληρωμών «IFADAP».
(2)
Μετά την κοινοποίηση νέων πληροφοριών και τη διενέργεια συμπληρωματικών ελέγχων, η Επιτροπή είναι πλέον σε θέση να λάβει απόφαση σχετικά με την πληρότητα, την ακρίβεια και την ειλικρίνεια των λογαριασμών που έχουν υποβληθεί από το γερμανικό οργανισμό πληρωμών «Bayern-Umwelt», τον ιταλικό οργανισμό πληρωμών «AGEA», το λουξεμβουργιανό οργανισμό πληρωμών «Ministère de l’Agriculture» και τον πορτογαλικό οργανισμό πληρωμών «IFADAP».
(3)
Για την εκκαθάριση των λογαριασμών των υπόψη οργανισμών πληρωμών η Επιτροπή πρέπει να λάβει υπόψη τα ποσά που έχουν ήδη παρακρατηθεί από τα ενδιαφερόμενα κράτη μέλη σύμφωνα με την απόφαση 2006/322/ΕΚ.
(4)
Σύμφωνα με τον κανονισμό (ΕΚ) αριθ. 1258/1999 άρθρο 7 παράγραφος 3 δεύτερο εδάφιο, η παρούσα απόφαση δεν προδικάζει μεταγενέστερες αποφάσεις της Επιτροπής με τις οποίες αποκλείονται από την κοινοτική χρηματοδότηση δαπάνες οι οποίες δεν πραγματοποιήθηκαν σύμφωνα με τους κοινοτικούς κανόνες,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Με την παρούσα απόφαση εκκαθαρίζονται οι λογαριασμοί του γερμανικού οργανισμού πληρωμών «Bayern-Umwelt», του ιταλικού οργανισμού πληρωμών «AGEA», του λουξεμβουργιανού οργανισμού πληρωμών «Ministère de l’Agriculture» και του πορτογαλικού οργανισμού πληρωμών «IFADAP» όσον αφορά τις δαπάνες που χρηματοδοτήθηκαν από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ), τμήμα Εγγυήσεων, για το οικονομικό έτος 2005.
Στο παράρτημα καθορίζονται τα ποσά που πρέπει να ανακτηθούν από τα ενδιαφερόμενα κράτη μέλη ή να καταβληθούν σε αυτά κατ’ εφαρμογήν της παρούσας απόφασης.
Άρθρο 2
Η παρούσα απόφαση απευθύνεται στην Ομοσπονδιακή Δημοκρατία της Γερμανίας, στην Ιταλική Δημοκρατία, στο Μεγάλο Δουκάτο του Λουξεμβούργου και στην Πορτογαλική Δημοκρατία.
Βρυξέλλες, 20 Δεκεμβρίου 2007.

Labels: 18
15
4